tmacahut, am yinzi i d-yefka ɣer taggara, mi d as-yenna: win yettnaɣen ɣef yizerfan-is, ur yessefk ara ad yekkes izerfan i wiyiḍ, d tamɛayt, yefka azal ladɣa i tullist, imi ma yella ngerd tamawt iṣeḥḥan, amaru yules-d ineḍruyen n tmacahut ɣef lqaleb n tullist. Nella nezmer ad dneffeɣ ɣer uṣennef n tmacahut-agi, d akken d tullist mačči d tamacahut, acku ineḍruyen n teḥkayt, d wid yellan di tilawt gar yemdanen, (lexdeɛ, tabɣest, tayri...), maca ur nezmir ara ad tt-nṣennef belli d tullist, imi ɣas akken yella-d ubeddel deg lebni neɣ deg tɣessa n tmacahut yettwarun, amaru yeṭṭef deg usugen-nni i ɣef tebna tmacahut zik-nni, ladɣa imi iwudam d iɣersiwen (tayaziṭ, ijider, aslem, uccen..., d agi ihi ad nfares awal (iwudam d iɣersiwen) ad dnini d akken yettunefk-aɣ uzref ad tt-nessesmel seg taggayt n yiɣersiwen, meḥsub d ṣṣenf n tmacahut n yiɣersiwen.